**

Rīgā, 2025. gada 11. martā
Nr. 8/2025

**Rīgas domes priekšsēdētājam**

**Vilnim Ķirsim**

Vilnis.Kirsis@riga.lv

**Rīgas domes Satiksmes un transporta lietu
komiteja priekšsēdētājam
Olafam Pulkam**Olafs.Pulks@riga.lv

**Rīgas domei**

riga@riga.lv

*Atkārtots aicinājums izskatīt grozījumu iespējas Rīgas domes saistošajos noteikumos Nr. 217 "Par Rīgas valstspilsētas pašvaldības īpašumā esošo ceļu pārvaldību"*

Ārvalstu investoru padome Latvijā (FICIL) atkārtoti vērš jūsu uzmanību uz 2024. gada 21. maijā nosūtīto vēstuli (Nr. 31/2024) par saistošajiem noteikumiem Nr. 217 "Par Rīgas valstspilsētas pašvaldības īpašumā esošo ceļu pārvaldību".

Līdz šim neesam saņēmuši atbildi, un vēlamies uzsvērt, ka noteikumos paredzētā nomas maksa par ceļu elementu aizņemšanu var būt demotivējoša investoriem, kuri iegulda publiskās infrastruktūras attīstībā un kuru darbi ilgtermiņā sniedz pienesumu gan pilsētai, gan sabiedrībai.

Aicinām Rīgas domi izskatīt iespēju atcelt vai samazināt šo maksu gadījumos, kad investori attīsta infrastruktūru par saviem līdzekļiem un to nodod pašvaldībai vai tās kapitālsabiedrībām.

Lai turpinātu konstruktīvu dialogu, aicinām jūs uz tikšanos, lai detalizēti apspriestu iespējamos grozījumus; lūdzu, informējiet par jums ērtu tikšanās laiku, un papildu informācijai sazinieties ar FICIL politikas ekspertu Arnoldu Arni Ābelīti pa e-pastu arnolds.abelite@ficil.lv vai tālruni +371 27 811 071.

**Lūdzam Rīgas domi sniegt atbildi par šī jautājuma virzību līdz 21. martam.** FICIL joprojām ir gatavs sadarboties ar Rīgas domi un sniegt papildu skaidrojumus par investoru viedokli un iespējamajiem risinājumiem.

Ar cieņu,

Tatjana Guzņajeva
FICIL izpilddirektore

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU